gentaiscool/nusaparagraph_emot huggingface dataset:
Yen misale wong tuwo awak dhewe lara lan ora mari-mari, awak dhewe kudu iklas ngelepas kepergiane wong tuwone dhewe. Bukane awak dhewe nyumpahke ben wong tuwone dhewe kui cepet mati, nanging awak dhewe kudu ngerti koyo piye lorone urip koyo ngono. Ora iso ngopo-ngopo dhewekan, kudu dibantu karo anake. Padahal sing jenenge wong tuwo kui ngeroso duwe kewajiban ngurus anak-anake senadyan anak-anake kui sak jane wis iso ngurus uripe dhewe-dhewe. Piyambakipun ngeroso anak-anake kui isih cilik terus. Neng sisi sing liyo, wong tuwo kui ogo ora kepenakan yen ngeropoti anake terus. Yen wis koyo ngono, awak dhewe sebagai anake kudu bisiki wong tuwone dhewe, yen ora opo-opo menowo bapak utowo ibu pegen balik disikan marang Gusti Allah, awak dhewe neng kene iso jogo siji karo liyane. Krungu kui wong tuwone dhewe mesthi bakal lego ngehembuske nafis sing pungkasan.

Emotion: sad
Awak dhewe sebagai bocah enom kui kerep ngewehi konco-koncone dhewe kui hadiah kejutan. Nanging, sebenere ora mung cah-cah enom wae sing seneng dikei hadiah kejutan, wong tuwo uga seneng. Mungkin, dheweke ora ngetoke yen dheweke seneng, nanging dhewe sebenere seneng yen anake ngekei hadiah neng dheweke. Hadiah kui iso gawe wong tuwo ngeroso dihargai. Anak kui akeh sing gengsi utowo isin-isin nyatake perasaan sayang marang wong tuwane. Kanggo hadiah kejutan kui, iso dadi salah siji carane. Awak dhewe iso ngewehi hadiah kui pas dino ulang taun utowo hari dadi pernikahan wong tuwane awak dhewe. Mungkin, awak dhewe ora perlu ngewehi hadiah kejutane kui sering-sering, cukup pisan-pisan wae. 

Emotion: surprise
Pas kuliah kui, aku melu aktif melu organisasi neng kampus. Aku melu organisasi sing ngurusi kesenian tari Aceh. Selama aku dadi pengurus neng kono, ono wae masalah sing awak dhewe adepi, terutama perkoro wong-wongane sing bedo-bedo. Pas kui, ono rong pengurus sing nesu-nesunan perkoro tanggung jawab kerjane. Ono wong sing ngeroso tanggungan kerjane kui dijupuk karo wong liya. Nanging pas ono masalah, wong kui sing dijaluk tanggung jawab. Dheweke kui ora trimo. Pas lagi ono forum, dee nyene-nyenin wong sing jupuk tanggung jawabe.  Dheweke kui nesu mergo yen misale ket awal wis ono obrolan sing genah perkoro kui ora bakal kedaden.

Emotion: angry
Hadiah kejutan kui ora mesthi dikei neng wong sing lagi seneng wae. Wong sing lagi sedih uga iso. Harapane wong sing lagi sedih kui bakal terhibur bar nompo hadiah kui. Nompo hadiah kui marake wong ngeroso disayangi. Yen wes ngeroso disayangi kui, wong bakal ngeroso uripe luwih berharaga lan rasa sedihe kui sitik-sitik bakal ngurang. Wong sing sedih kui mungkin malah ora butuh hadiahe. Luwih butuh wong-wong sing dheweke percoyo ono neng sampinge. Nanging awak dhewe uga kudu ngerti, koncone dhewe kui sedihe mergo mergo opo. Mungkin, yen gara-gara lara ati kui ora masalah dewehi hadiah kejutan, nanging yen mergo ono wong utowo anggota keluarga sing sedo rasane ora ilok.

Emotion: surprise
Dina Senin wingi, aku lagi ana ning omah karo adhiku. Pas awan, adhiku turu lan ora ngomong yen ana kanca sing arep ning omah. Banjur, pas adhiku turu, ana wong sing ndhodhok lawang lan mertamu. Pas aku mbuka lawang, ana bocah wadon nganggo klambi basket sing mlebu omah tanpa permisi lan ngomong ora sopan marang aku. Banjur dekne lungguh ning ruang tamu tanpa permisi. Aku mung bingung banjur munggah nggugah adhiku amarga aku yakin kuwi mesti kancane. Pas adhiku mudhun saka kamar, bocah sing mertamu kuwi kaget amarga jebul wong sing diundang kuwi mau dudu adhiku tapi aku. Dekne mikir yen aku lan adhiku mirip lan saiki mesti isin yen ketemu aku.

Emotion: shame
Nag petuk ambek idola mesti kabeh wong bakal ngerasakno roso seneng polahe ketemu idola. Roso seneng nginiki kadang iso dadekno polah siong orah karuan. Terus, sak liyane iku, yo iso dadekno pirang-pirang kelakuan sing gawe mujudno roso seneng iku maeng. Roso seneng sing koyok ngene iki asline yo oro opo-opo selaki iku normal. Soale kadang ono sing duwe roso seneng sing koyok maeng tapi ora iso ngontrol gawe mujudno roso senengen sampek idolae keplayu ambek keweden karepe dewe. Lah terus piye ben idola maeng ora keweden, yo jogoen roso seneng iku maeng ben ora kebacut senenge sampek dadekno perkoro sing dimangkeli ambek idolamu.

Emotion: happy
Kanggo aku, luwih gampang ngapali rupane wong sing tak temoni, timbangane iling jenenege. Dadi misale, pas isih sekolah disik, ono wong liwat neng ngarapku. Aku iso ngerti kui sopo seko perawakane lan cara mlakune. Mergo isih sering ketemu, aku isih iso apal jenenge. Nanging pas kuliah kui, aku ketemu wong akeh banget lan intensitas ketemune uga arang-arang. Dadi misale neng musala, bar salat, neng jejerku ono wong sing tau kenalan karo aku. Perawakane gede. Rambute dheweke kui keriting rodo ngembang. Dhewke nganggo koco moto. Sak ben awak dhewe ketemu dhewe kui mesthi nganggo batik. Aku ngeroso, aku kenal karo wong iki. Nanging mergo aku lali jenenge makane ora tak sapa.

Emotion: surprise
Biyen pas lomba agustusan nang sekolah, koncoku iku moro-moro munggah nang panggung soale diceluk, nah tibake deke maeng salah kringe soale ancene jenenge rodok mirip karo tonggone. Nah pas iku deke raine abang soale kisinen. Mari ngunu deke disoraki bocah akeh sak sekolahan polahe salah oleh ngeringekno. Ket iku bocahe westi nag agustusan ora tau melok lomba polahe wes kadung kisinen karo perkoro sak durunge. Tapi saiki bocahe wes rodok luwong wani melok lomba maneh. Yo jarene deke, biyen iku ancene pengalaman sing garai deke isin dewe nag eleng ambek perkoro iku biyen. Tapi deke mesti ora ngurusi maneh soale iku kan wes suwe, pas deke isek smp biyen.

Emotion: shame
Pas aku SD aku gelek dolanan jumpritan. Dolanan iki koyok sengedanan, tapi luweh enak soale nag sing kenek engko di kongkon golek'i koncone sing wes nge tit disiki. Pas aku ambek koncoku iku sengedan tobake wes ngeliwat omah sing wes suwung pirang-pirang tahun. Nah aku ambek koncoku nang kono singedan tibak'e moro ono koyok bocah cilik sing endase gundul iku nang ngarepe awak dewek kabeh, lah aku ambek koncoku yo berok-berok ora karuan. Sampek wong sing omahe nang pinggire omah iku podo moro gowo senter kanggo delok sopo sing berok-berok. Tapi aku karo koncoku wes kadung mlayu ora karuan akhire mlebu omahku ambek langsung ngombe ambek keringeten terus awak dredek ora karuan. 

Emotion: surprise
Yen misale awak dhewe lagi neng tengah dalan lan awak dhewe lagi sadar yen reme montor kui blong, ono beberapa hal sing awak dhewe lakoke. Sing kesiji, awak dhewe kudu tenang. Sing keloro, awak dhewe iso minggir disik yen posisi kui lagi ora neng tengah banget. Yen misale, awak dhewe lagi neng tengah dalan, awak dhewe iso ngekei tanda sen yen awak dhewe arep minggir. Sing ketelu, yen misale durung iso minggir, awak dhewe kudu ngindari montor lan kendaraan liyo. Awak dhewe ora kepengen ono wong sing ciloko mergo reme awak dhewe wis ora pakem. Sing kepapat, awak dhewe iso ngedandani disik montore dhewe sak durunge lunga adoh.

Emotion: fear
Demam panggung kuwi dadi salah siji isu sing sering kedadian marang kabeh wong, apa maneh seniman sing arep nampil ning nduwur panggung. Demam panggung iki uga gejalane macem-macem kaya sesek, ndredeg, nganthi ana sing meh semaput. Kamangka kuwi, akeh artis sing nduwe cara kanggo ngilangake demam panggung. Sak durunge manggung, mesti kudu latihan kanthi bener lan uga nyiyapake alat sing arep dinggo pas pentas. Banjur ana sesi meditasi lan dunga bareng ben ngerasa luwih tenang ning nduwur panggung. Lan sing paling pungkasan lan paling penting kuwi yaiku fokus marang awake dhewe tanpa ndelok wong liya ben bisa oleh hasil sing mbungahake. 

Emotion: fear
Awak dhewe kerep dolanan pas cilik. Salah sijine, awak dhewe kerep ngidoni panganan utowo ombenin supoyo ora dijaluki terus karo konco-konco. Diidoni kui maksude ben wong sing arep jaluk podo jijik dadine wong kui wegah utowo ora sido jaluk. Nanging nek dipikir-pikir meneh saiki, kui rodo ora masuk akal. Maksudku, sing jijik kui ora mung wong liyo, awak dhewe dadi gilo deloke. Senadyan kui idune idune dhewe, nanging tetep wae kui idu. Bentukane kui podo wae karo idune liyane, tetep marake jijik. Panganan lan ombenan kui neng wis mlebu mulut bakal kecampur karo idu, pancen. Ketoke biyen kui ora masalah, nanging saiki kok aku mikir tetep jijik. Soale idune kui ono neng jobo lan iso awak dhewe delok.

Emotion: disgusted
Koncoku tau cerito yen dheweke tau kelelep. Pas cilik kui, koncoku bedo banget koyo saiki. Dheweke kui cilikan dugal lan pecicilan banget. Neng sekolahan, dheweke dikenal karo bocah-bocah lan guru-guru kui sebagai siswa sing nakal. Pas kedadean kui, nek rasalah pas poso Ramadon opo wayah preinan liyane, dheweke nyegur neng kali buri umahe. Dheweke bener-bener dhewekan pas kui, ora ono konco-koncone. Jebul pas kui, dheweke nyemplung neng bagian kali sing paling jero lan aruse pas lagi banter banget. Dheweke kaget, banjur bengok-bengok jaluk tulung. Bejone, dheweke ora keli. Terus ora suwe ono pakdene teko nulungi. Pas wis mentas, jarane dheweke gemeteren lan ora arep adus neng kono meneh.

Emotion: fear
Sebagai wong tuwo yen ngerti anak lulus ujian, awak dhewe uga melu seneng. Nanging kebahagian kui ora mung dirasake tok, luwih apik yen kelulusan anak kui dirayake. Perayaane ora kudu gede-gede sing paling penting dee ngeroso usahane selama iki kui dihargai. Kanggo bocah-bocah sinau kui ora gampang. Yen iso milih, dee pengene mesthi dolan terus karo kancane. Sinau kui pancen lungguhe nanging kesele podo karo bar olahraga. Bedone yen olahraga awake sing kesel, yen sinau uteke sing kesel. Mergo kui, awak dhewe kudu ngewehi penghargaan karo anak. Opo meneh yen bijine isih kurang seko harapan. Awak dhewe kudu nyemangati anak, yen usahane kui wis cukup. Perkoro hasile koyo piye awak dhewe tetep sayang karo dee.

Emotion: happy
Aku ambek koncoku wingi iku dolan nang salah sijine warkop sing biasane digawe ngopi bocah-bocah mergo regane morah. Pas tutuk kono ancene jajanane murahe pol mergo nag ngisore roto-roto warkop sing ono nang daerah iku kampusku. Nah pas aku ate nguyo, terus buka lawang jedinge tibake langsung bel ambune ora enake megilan terus aku masi nang jerone tibake ono tegesan rokok ambek rodok endut koyok ono pasir-pasire ngunu. Nah aku mikir, opo kedinge iki ora tau diresiki yo kok ambune ambek endute kok cocoke megilan sampek irung langsung buntu ambek langsung wakhing mergo ambune maeng. Terus aku mikir apik ae, paling yo durung diresiki soale aku mrono iku pas awan terus warkope lagek dibuka.

Emotion: disgusted
Sinau bela diri kuwi akeh gunane. Salah sijine yaiku bisa ngelawan nalika ana wong sing tumindak ala marang awak dhewe. Nanging akeh sing ngerasa yen bela diri kuwi ngajari wong tumindak sing keras lan bisa marai tatu ning awak. Sejatine bela diri iki uga bisa nggarai awak sehat lan bisa ngelatih ketangkasan uga ngelola emosi. Bela diri iki uga kaya jenenge, yaiku ngelindungi awake dhewe, misale kaya yen ning dalan dijambret lan digepuki, bisa ngelawan amarga duwe ilmu lan cara sing bener dadine ora kemangkelen lan nyerang nganggo cara sing sak penake dhewe. Kamangka, kudune saban wong kaya awak dhewe kuwi duwe kemampuan bela diri minimal siji utawa sak jurus kanggo jaga-jaga. 

Emotion: angry
Babagan SARA pancen dadi isu sing sensitif banget. Ora ana kelompok sing gelem kelompoke diilokna. Nanging isih akeh uga kedadean sing nyangkut pautna karo SARA. Salah siji cara supaya ora kesinggung utawa nanggepi wong sing nggawe kene mangkel yaiku nomer siji, aja nganti kene kesulut emosi. Kabeh kudu dipikir karo pikiran sing adhem. Nomer loro, ora gampang nyebar lan nrima berita hoax. Berita sing kaya ngene bakalan nambah manas-manasi lan nggarai tambah gelud. Sing terakhir yen bisa kudu duweni akeh kanca sing beda karo kene supaya kene bisa toleransi lan empati karo wong liya. Toleransi bisa ndadekake kene wong sing ora gampang ngilokna wong liya. 

Emotion: angry
Ngewenehi hadiah kuwi pancen usaha sing perlu diregani amarga bisa marai wong seneng. Nanging ya ana sing marai luwih seneng maneh, yaiku ndelok ekspresi wong sing diwenehi hadiah kuwi bisa kaget lan seneng. Awak dhewe kaya ngerasa bisa ngewenehi penghargaan sing luwih kanggo wong kuwi. Kaya umpama ngewenehi kado marang guru, bos, utawa pegawe sing wis ngabdi lan ngewangi akeh wong ning kampus, sekolah, utawa kantor. Amarga kuwi, awak dhewe kudu dadi wong kang murah atine ben awake uga bisa dadi wong sing bisa nyenengake wong. Awak dhewe uga kudu kerja sing sregep amarga nyenengake wong uga butuh tenaga lan biyaya. 

Emotion: surprise
Panganan endut iku ono sing kenek diresiki ambek ora kenek diresiki. Terus ono sing endute iku isek ora opo-opo ambek sing jemberi mergo endute maeng kenek barang sing rusoh. Nah ben panganan iku maeng ora sampek endut, kudune wong sing gowo panganan maeng iku kudu ati-ati ben ora sampek panganan sing dicekel iku endut ambek isek kenek dipangan mergo dijogo. Yo biasane wong sing sembrono ambek sak karepe dewe iku mesti nag lapo-lapo laro panganan sak karepe dewe contohne nag geleh mesti sak senenge, terus nag endut mesti ora gelem mangan, akhire panganane dibuak ambek ora ngurus opo panganan iku bakal kenek diresiki opo ora.

Emotion: disgusted
Dhek wingi bengi, aku metu ning lapangan futsal panggon pacarku mesti dolan. Ning kono aku mung kepengin ngeterna adhiku kanggo dolanan futsal. Adhiku mara-mara mbisiki aku amarga ketok ana wong sing dikenal yaiku pacarku. Aku kaget lan emosiku langsung umep. Aku ndelok pacarku lagi lungguh karo bocah wedhok liyane, ndase diulapi, dheweke didulang mangan lan diwenehi ngombe. Aku wis ora bisa sabar. Pacarku karo cah wedhok iku langsung tak tekani. Aku langsung ngamuk-ngamuk ana ing kono. Aku ora ngereken wong-wong sing ndelok aku kaya wong kesetanan. Atiku lara banget, luhku wis ndredes, tangaanku gemeteran, sikilku rasane kaya ora kuat ngadeg maneh. 

Emotion: angry
Awakmu pasti kadang ngeroso canggung nek lagi nang panggon asing. Gak usah adoh-adoh, panggon awakmu kerjo iku pasti tau dadi panggon sing asing gawe awakmu. Tapi gelem gak gelem, awakmu kudu cepet cepet adaptasi soale awakmu bakal dadi karyawan nang kantor iku mau. Onok siji sing isok mbok lakoni ben awakmu isok luwe cepet adaptasi, yaiku observasi sekitar. Deloken iku wong wongane modelan sing koyok yaopo, kebiasan wong wong sing onok nang kono, dan liyan liyane maneh. Nek wes eroh kabeh, awakmu luwe gampang gawe nyesuaino diri dan luwe cepet adaptasi. Dadi gawe awakmu sing lagi onok nang panggon asing, observasi en panggon iku.

Emotion: fear
Akhir-akhir iki, lagi marak banget wong-wong transgender sing mulai wani gawe metu. Nek mbiyen pasti wes akeh diusir e. Tapi bedo ambek jaman saiki sing mulai dinormalisasi. Transgender iku mau nek kate nang toilet, pasti bakal nang toilet sesuai gender sing de’e akoni. Semisal, transgender sing asline lanang tapi de’e yakin nek de’e wedok, biasane bakal melbune nang toilet wedok. Dan sing koyok ngono iku nerawasno pol. Yo saiki bayangno ae, iku wong asline lanang, tapi malah melbu nang toilet wedok. Alesane mergo transgender iku mau yakine de’e iku wedok. Nek wong Indonesia, pasti akeh ngeroso risih e timbang nerimo wong iku mau.

Emotion: shame
Prank kui guyonan sing paling niat. Guyonan kui sebenere ora kudu repot-repot. Awak dhewe yen arep guyu iso ngerungoke guyonan pas awak dhewe lagi nonkrong utowo ngumbul bareng konco-konco. Neng kono awak dhewe iso gawe wong guyu sing modale mung cangkem tok. Guyunan tunggal uga ora kudu repot-repot. Modale mung mikropon karo nyangkep tok wong wis iso guyu. Jajal, awak dhewe bandingke karo prank. Prank kui ribet banget. Koyo misale acara Ups Salah kui ora gampang dilakoke. Wong kudu survei disik kegiatan, tabiat, lan aktifitas wong sing arep digarapi. Bar kui, awak dhewe tetep butuh gawe skenario ben pranke kui duwe alure. Sing digarapi ora langsung nesu nanging digawe mumer disik.

Emotion: surprise
Seneng polahe anak ancene ono apike yo ono elek'e. Apik nag roso seneng iku maeng iso dadekno anak iku maeng tambah apik, elek nag dadekno anak maeng berkembang nang arah sing elek. Kabeh iku karek pikiran wong sing ngalami roso seneng polae anak maeng. Mangkaen dadi wong tuo iku kudu ati-atu ngarahno roso seneng polahe anak soale iso nguwei dampak sing ora karoan kedadeane. Anak maeng iso wae dadi ngaleman polahe roso seneng teko wong tuo. Sak liyane iku, anak yo iso ae nakal karo wong tuo yo polahe roso seneng maeng. Mangkane roso seneng nang anak ayok podo ditepakno. Ben roso seneng iku maeng iso dadekno anak sing apik kelakuane. 

Emotion: happy
Matematika iku dadi mungsone akeh uwong. Nek jare mereka iku mergo pelajaran e angel gawe diterimo. Tapi onok sisan sing ngomong nek mereka ngeroso ngelu pas moco akeh angka. Nang kasus sing luwe serius, uwong iku bahkan isok sampe kemringet adem pas moco akeh angka. Sing koyok ngono iku isok dadi indikasi kenek arithmaphobia. Kok isok onok trauma ambek angka? Buktine ancen isok dan onok lho. Isok ae wong sing nderita iku mbiyen e nduwe pengalaman traumatis sing berhubungan ambek angka, misal pas cilik dipekso wong tuwone sinau matematika sampe disentak. Wong sing nduwe fobia iki biasane bakal ngelu sampe stres pas ndelok angka. Fobia sing siji iki nek gak ditangani isok repot, soale nang dunyo iki gak onok hal sing terbebas teko angka. Duit ae nganggo angka. Kan gak lucu nek penderita arithmaphobia maleh wedi ambek duit sisan. 

Emotion: fear
Bejo kui ora ono. Bejo kui gabungan seko usahane awak dhewe selama iki lan kesempatan sing teko neng awak dhewe. Dadi ben awak dhewe iso bejo terus, awak dhewe iso, salah sijine kui, mesthi konsisten berusaha. Awak dhewe ora bakal nyerah senadyan pas kui hal sing awak dhewe lakoni ora ngasilke opo-opo. Awak dhewe kudu ora gampang puas karo opo sing awak dhewe lakoni lan kudu terus sinau seko pengalaman sing awak dhewe alami. Kanggo ngambeke kesempatan bejone dhewe, awak dhewe iso ngejembarke lingkaran konconan. Makin akeh wong sing awak dhewe kenal, makin duwur kemungkinane awak dhewe entuk kesempatan sing dipengeni.

Emotion: happy
Pas biyen aku isek cilek mesti karo wong tuo nag ono pak lek dianjurno metu ambek saliman ben kenal, awitane aku aras-arasen soale isin nag ditakon-takoni. Tapi pas angger petuk diwei hadiah aku yo jumbul ambek nag mene-mene mesti ono pak lek wes ora atek dikongkon langsung saliman dewe ben oleh hadiah. Masio hadiahe maeng kadang jajan, duwek, utowo dolanan. Tapi yo mesti senenge pol opo maneh biyen pas isek cilik yo tambah ora karuan senengen. Mangkane sampek aku SD nang dikongkon wong tuo nang gone pak lek utowo bibik, mesti budal. Soale ben oleh hadiah utowo diwei duwek. Yo masio iku syukur nguwei tapi kan ora opo-opo sing penting oleh hadiah.

Emotion: surprise
Kasus bunuh diri ning Indonesia saiki tambah akeh amarga akeh wong sing ngerasa beban urip ning dunya iki uga tambah abot. Kasus bunuh diri iki penyebabe uga akeh, kaya tekanan ekonomi, sosial, uga pendidikan sing ora rampung. Wis akeh sing arep nulungi kaya para profesional, psikolog, lan uga psikiater. Nanging kabeh kuwi kalah karo lingkungan sing mekas wong iki kudu seda nganggo cara sing kurang bisa ditrima. Akeh wong sing uga ngurungake kekarepan kanggo bunuh diri amarga isih wedi karo duso lan disadarake karo wong sing ana ning isih peduli. Kamangka isih akeh wong sing ngomong yen obat penyakit jiwa kuwi ya cedhak marang Gusti. 

Emotion: fear
Isuk kuwi, Ferdi tangi kawanen amarga bengine dekne nonton bal-balan kanthi tengah wengi. Pas isuk, dekne dadi kesusu lan ora nggatekake apa sing digawe, ndelok jam, lan uga kendaraan apa sing ditumpaki menyang sekolahan. Banjur pas tekan kelas, Ferdi bingung amarga kancane ngguyu. Jebul kabeh iki amarga Ferdi salah seragam. Dina iki Senin, nanging Ferdi malah nganggo seragam pramuka. Ya cetha yen Ferdi kisinan. Rampung kuwi, Ferdi pengen ganti klambi nganggo klambi cadangan ning ruang BK, nanging ora nutut. Akhire, Ferdi dihukum baris ngarep dewe senajan nganggo klambi pramuka lan uga dadi diguyu sak sekolahan kalebu para petugas sing mimpin upacara.

Emotion: shame
Penyakit liyane sing ana hubungane karo toilet sing jorok yaiku hepatitis A. Hepatitis A yaiku peradangan organ hati amarga infeksi virus hepatitis A. Infeksi iki disebabake penularan lan uga kontaminasi kotoran marang panganan utawa ombenan lan uga sanitasi sing ora lancar. Faktor risiko dhuwur wong sing bisa kena hepatitis yaiku wong sing sak omah karo wong sing nduwe hepatitis A, ngadakake kunjungan ning panggonan sing kejangkit hepatitis A, lan uga ngelakoni hubungan intim karo penderita hepatitis A. Gejala hepatitis A iki yaiku demam, lemes, mual, werna urin dadi gelap lan uga werna tinja sing pucet lan ora normal. Amamrga kuwi, vaksin hepatitis iki penting banget. 

Emotion: disgusted
Marah iku wes dadi suatu emosi sing diduweni menungso. Wajar nek uwong ngeroso marah nek onok alesane dan gak berlebihan. Tapi nek marahe iku gak onok peyebabe, iku baru sing gak normal. Kondisi koyok ngono iku isok dadi tanda gangguan mental sampe masalah kesehatan liyane. Onok sebab opo’o uwong iku marah tanpa sebab. Siji, kurang turu. Nek uwong kurang turu, bakal gampang stres dan iku bakal memicu marah tanpa sebab. Loro, depresi. Wong sing depresi biasane bakal ngerespon sesuatu ambek perbuatan kasar dan moro isok marah-marah dewe. Telu, gangguan kecemasan. Wong sing cemas berlebihan bakal angel ngatur emosine. Papat, ngeroso diabaikan. Limo, hipertiroidisme utowo produksi hormon tiroid sing berlebih dan iku isok berujung nang penyakit sing serius. Enem, efek pengobatal kolestrol sing isok ngeduno produksi serotonin nang tubuh.

Emotion: angry
Pas aku sekolah biyen akeh perkoro-perkoro sing guyokno tapi yo ngisine. Salah sijine perkoro iku maeng contone yoiku telono sing suwek, perkoro iku kedaden pas koncoku kari terus diukum karo gurune nang ngarepe kelas ambek dikongkon sekot jam. Nah pas deke ngelakoni iku maeng moro-moro telonane sing rodo kusem maeng suwek krek. Terus bocah-bocah sing nang jero kelas yo guyu kepingkel-pingkel. Deke raine maleh abange pol polahe kisinen ambek telonone sing suwek maeng. Akhire deke langsung lunggoh ambek nyekeli telonone sing bejat maeng. Yo ngguyokno se asline tapi yo ngesakno soale nag suwek ngunukan akhire deke ora iso lapo-lapo nang jero kelas.

Emotion: shame
Nek iso, awak dhewe ojo mangan neng warung-warung sing ono neng pinggir dalan. Soale, ning warung-warung keberishan panganane ora iso dijamin. Panganane kui digawe neng jobo ruangan. Asep-asep kenalpot kui iso mlebu neng panganan utowo ombenan sing ono neng kono. Yen pas udan, iso wae banyu udane kui kecampur karo panganan lan ombenan sing wis dicapake. Kui lagi perkoro panganane, durung meneh keresikan piranti pangane. Piring lang sendok neng kono ora diisahi ngango banyu sing ngalir. Dheweke ngumbahi bak sing isine banyu. Sabune kui uga durung tentu akeh lan sing ngisahi piranthi pangane kui iso wae ora terlalu resik ngisahine.

Emotion: disgusted
Ora perlu tekan nesu-nesu yen awak dhewe diomongi lemu karo wong liyo, opo meneh sing omong kui wong sing cerak karo awak dhewe. Iso wae wong kui lagi ngandani awak dhewe, dudu kepengen ngomong yen awak dhewe kui elek. Lemu kui kondisi fisik sing iso awak dhewe owah. Kondisi koyo ngono kui dianggep iso gampang keno penyakit. Yen diomongi lemu, maksude kui iso wae awak dhewe dijak dadi kuru supoyo luwih sehat meneh. Corone ben kuru sehat kui iso ganggo jogo pola makan. Awak dhewe kudu ngatur kalori sing awak dhewe konsumsi lan sing kobong sak ben dinane. Sing keloro, awak dhewe iso ngewiwiti olahraga, seko sing enteng tekan mengko iso sing luwih akeh ngobong kalori, koyo mlayu misale.

Emotion: angry
Nag kota pahlawan sing moderen ngunuku tibake yo isek akeh sing jenenge maling, opo maneh nang panggonan pojok-pojok kota sing ancene sepi nag rodok dalu. Mangkane biyen bocah-bocah sing omahe nag daerah pahlawan kulon utowo pahlawan elor mesti ora gelem muleh mari isyak soale mrawasno terus wedi nag ditodong ambek wong teko guri terus dibegal. Kedadean koyok ngunuku yo isek akeh nang kota pahlawan iku padal asline kota iku yo gedene megialan ambek ramene pol. Tibake isek ono ae perkoro sing koyok ngunuku nang kota sing wes dianggep wonge paling akeh nang Jawa Timur. Mangkane sing jenenge panggonan nag bengi iku mesti medeni. mboh iku polahe wong sing nang panggonan iku utowo perkoro liyane.

Emotion: fear
Sasuwene pandemi covid-19 aku kalebu wong kang ngurangi lelungan. Kuwi mau daklakokake ya minangka ikhtiar supaya aku lan mligine keluargaku ora katerak virus kang wus ngrenggut nyawaning manungsa. Nalika aku krungu kanca cedhakku kena covid-19, aku tansah njaluk dheweke ngabari wae yen ana apa-apa, amarga dheweke mapan ana shelter khusus pasien covid. Pas aku video call, aku weruh rupane kancaku ya ora patio beda. Mung wae irunge katon abang sajak pilek ora mari. Mripate anggone mblalak ya ora pati amba, bola matane katon kaya adate. Ora katon ruam utawa warna kulit kemerahan kaya kang dikandhakake ing infografis ciri fisik covid-19. Kupinge ya katon kaku, ora lemes apadene nglewer. Ya kaya mangkono kahanane kancaku.

Emotion: surprise
Sopo sing tau papasan ambek uwong sing salah nyeluk awakmu? Pasti rasane cegek pol sih. Bah iku sing nyeluk, bah iku awak dewe. Wong iku pasti isin soale wes keliru, dan awak dewe kaget campur bingung sisan. Nek misal awakmu ngalami sing koyok ngono, onok siji cara sing kudu mbok lakoni. Carane iku pura-pura gak krungu dan bersikap biasa ae. Kesane ancen koyok wong sombong, tapi tujuane iku ben wong sing nyeluk mau gak isin kenemenen dan isok bersikap biasa sisan. Istilahe ngono awak dewe nyelametno wong sing salah nyeluk jenenge awak dewe. Dan aku yakin, wong iku pasti bakal luwe lego rasane nek awak dewe gak melu cegek.

Emotion: shame
Pas aku ulang taun, aku tau diceburake ning kolam sing ana lumute ning sekolahku. Kolam iki sajane kolam iwak biyasa lan dadi panggonan sing dinggo pengembangan wirausaha siswa. Amarga musim udan, iwak ning kolam iki padha mati ora diopeni. Banjur kolam iki tetep kaya kuwi lan ora dikuras kanthi resik. Banyune wis ijo lan uga ning njerone ana ndhog kodok lan uga umut sing kandel. Kadhang yen disenteri ya wis ora ketok dasare. Apese, kancaku iling pas aku ulang tahun. Banjur dekne ngejak kanca-kanca liyane kanggo njeburake aku ning kolam. Klambiku langsung dadi ijo lumut lan ambune kolam iki marai muntah, rada amis nanging uga ambu lemah. 

Emotion: disgusted
Mail iki pancen terkenal dadi bocah sing pecicilan banget ning kelasku. Senajan wis SMA kelas 3, Mail iki isih seneng menek bangku sing ana ning pinggir jendela kanggo ndelok bocah sing lagi olahraga ning lapangan. Ing sawijining dina, kelasku jam kosong lan ora ana guru. Mail sing pencilakan iki banjur munggah ning bangku cedhak jendela kanggo nonton bal-balan saka kelas liyane. Mail wis kesenengen amarga uga ana kanca-kancaku. Pas lagi seneng nonton bal, ana kepala sekolah liwat, banjur Mail mencolot saka bangku lan jebul ana swara kain suwek. Pas didelok jebul celonone Mail sing suwek. Banjur sak kelas ngguyu kemekel lan Mail dadi mbringsut kisinan. 

Emotion: shame
Jojo seneng banget ngerungokake musik Korea senajan kepribadiane dekne teges. Dekne lagi seneng salah siji grup lanang saka Korea sing nari lan uga nyanyine apik banget. Jojo lan kanca-kancane kuwi dadi sering latian amarga arep ana lomba tari lagi Korea. Saban dina, Jojo latihan ning aula sekolah lan uga praktik tari kuwi ning ngarep kanca-kancane. Pas tampil, Jojo wis nyiapake kostum sing khusus kaya celana ireng sing rada ketat. Sajane, pas nampil kuwi Jojo ngerasa percaya diri amarga wis latian suwe banget. Penonton uga seneng banget amarga tariane meriah. Pas rampung tampil, jebul Jojo celonone suwek. Senajan isin, Jojo seneng amarga juara siji. 

Emotion: shame
Salah siji penyeselan sing wong akeh duwe kui mungkin ora duwe semangat kanggo sinau utowo moco ket isih cilik. Pas isih bocah, pikiran awak dhewe mung dolan wae. Durung kepikran yen wawasan kui penting kanggo masa depan. Nalika awak dhewe wis sregep sinau lan moco ket disik, mungkin taraf kehidupane awak dhewe bakal luwih apik dibandingke sing awak dhewe rasake saiki. Naning ora ono istihale telat kanggo sinau. Sinau iso dilakoke kapan wae lan seko kapan wae. Awak dhewe isih iso sinau meneh babagan pemasaran digital neng kursus daring bar lulus kuliah. Mungkin pas jaman-jaman isih dadi mahasiswa, awak dhewe durung kepikiran seangel opo golek duwit kui dadi ora ono usaha kanggo mikire karir. Nanging yen saik wis niat, awak dhewe durung telat kanggo benake taraf ekonomine dhewe.

Emotion: sad
Ulan wingi aku karo koncoku mlaku-mlaku nang daerah magetan, asline yo ora ono niatan dolan mrono soale rodok adoh teko kediri. Tapi polahe rame-rame akhire yo budal bareng ambek konco-konco dadi maleh enak ora kroso nag iku adoh. Nag tengah-tengah perjalanan aku ambek konco-konco leren nag daerah madiun, tibak'e nag kono iku ono sing jenenge wong dodol pentol tapi pentole iku aneh, nah pas iku bocah-bocah yo rodok lesu soale durung sarapan, akhire ngejak tugu pentol iku maeng. Pas tuku pentol iku maeng tibak'e oleh uwakeh. Mari ngunu dijajal terus rasane enake pol. Masion nag deso tapi rasane iso saingan ambek sing nang kota. Pengalaman tuku barang nang kunu maeng dadekno konco-konco maeng oleh pengalaman sing paling nyenengno nang uripe soale jarang-jarang tuku pentol murah terus enak.

Emotion: happy
Penghargaan kui salah siji bentuk hadiah seko kerja kerase awak dhewe. Misale kanggo atlet mlayu. Iso entuk medali emas kui perasaan sing luar biasa nyenengke. Eluh seko latian konsisten atlet kui kebayar tuntas. Dee nahan napsu kanggo mangan lan ngelakoke kegiatan sing iso ngurangi performa mlayu pirang-pirang sasi. Nanging, pengharagaan kui dudu segala-galane. Misale, awak dhewe uga melu lomba mlayu nanging ora entuk juara, dudu artine awak dhewe ora gowo bali opo-opo.  Awak dhewe iso gowo bali semangat latian sing luwih okeh supoyo ning pertandingan berikute iso entuk asil sing luwih apik. Awak dhewe uga entuk motivasi ben dadi wong sing luwih dibanding sadurunge.

Emotion: happy
Wedi pas dadi saksi kecelakaan iku ancene gelek dirasakno wong saiki. Nah sing garai iku kedaden maeng asline ora kecelakaane tapi perkoro sing bakal kedaden pas dadi saksi maeng yaiku koyok kelangan waktu kanggo nyambut gawe terus ora oleh ganti rugi kanggo nyambut gawe, mari ngunu kadang polisi oleh takok iku ora apik mesti nyentak- nyentak iku sing garai aras-arasen pas dadi saksi kecelakaan. Mari ngunu kadang mesti oleh perkoro anyar sak wise dadi saksi koyok contone tambah duwe mungso anyar teko wong sing kecelakaan sing rumongso disalahno, terus saksine ora oleh ayoman teko polisi. Nah iki termasuk alasan ambek sebabe lapooh wong wedi dadi saksi.

Emotion: fear
Ben awakmu ndelok iwak, pasti bakal keambu amis, dan iku wajar. Tapi nang kondisi tertentu, onok uwong sing malah ngetokno mambu amis teko awake. Kondisi iki disebut ambek istilah sindrom bau ikan. Sindrom iki iku penyakit langka sing marakno kringet, oyo, karo napase iku ambu badek koyok iwak mambu. Sindrom iki iku disebabno ambek mutasi gen FMO3. Nang pederita sindrom iki, mambu sing muncul iki bakal netap dan gak tergantung karo kondisine. Mambu iki muncul mergo nang awak penderitane gak isok ngubah zat kimia trimetilamina. Mergo iku, zat iku mau bakal terakumulasi dan ngaruhe nang ambu cairan sing metu teko njero awak.

Emotion: disgusted
Akeh perkoro sing garai wong iku maeng wedi polahe delok memedi. Nah perkoro iku maeng ono pirang-pirang yoiku ono sing teko awake dewe polahe mentale ancene lemah ambek ancene jereh, terus yo mergo polahe wong iku maeng saking jumbule sing akhire dadekno wonge iku maeng keweden. Terus karek delok memedi opo sing diwasi iku maeng, nag ancene saking pareke ambek saking nemene memedi iku maeng yo jelas kabeh wong mesti keweden. Tapi ono ae wong sing ora wedi koyok contone kyai, ulamat, ambek wong sing ancene ngerti masalah alam ghoib. Masio ono sing ora wedi tapi akeh-akehe wong mesti keweden ambek sing jenenge medi, masio wong iku maeng ngertine pol ambek perkoro ngunuku.

Emotion: fear
Panganan sing ngandung sorbitol kuwi uga bisa ngasilake gas sing akeh ning weteng. Buah sing ana kandungan sorbitole iki yaiku apel, pir, plum, lan uga persik iki ngandung alkohol gula alami. Buah-buahan iki nduweni serta larut sing bisa diserep karo pencernaan. Sorbitol iki yen liwat usus besar lan ketemu bakteri, banjur dipecah dadi hidrogen, karbon dioksida, lan gas metana. Buah-buahan iki yen dipangan wayah isuk bakal ngasilake gas sing bisa metu sewayah-wayah uga bisa ngelancarake pencernaan. Kamangka, buah iki kurang apik dipangan pas sarapan amarga bisa marai buang angin sedina lan uga mambune luwih ora enak tinimbang mangan panganan liyane. 

Emotion: shame
Waterpark iku wes dadi destinasi favorite sopo ae, termasuk arek cilik. Ngajak arek cilik gawe dolan nang Waterpark iku ancen menyenangkan. Wes ngono, arek cilik iku isok ngelatih otot-otote pas renang dan apik gawe pertumbuhane. Cuma, arek cilik iku mau kudu terus digatekno ambek wong tuwone. Lalai sitik ae, arek cilik iku isok kelelep dan marakno trauma. Cara paling aman iku pasangono pelampung gawe seluruh tubuh. Nek wes dipasangi pelampung, resiko kelelep iku luwe cilik, dan awakmu isok luwe santai pas ngawasi arek cilik mau. Dadi nek awakmu nduwe anak terus kate mbok jak dolen nang Waterpark, ojok lali pasangono pelampung yo.

Emotion: fear
Ora dafthar ning sekolah sing tak pengini dadi salah siji babagan sing paling tak getuni. Biyen nalika aku meh milih sekolah, aku ora oleh karo Bapakku amarga aku wis dipilihna sekolah sing jarene paling apik kanggo aku. Saiki nalika aku ndelok sekolah iku, raiku mesti mbesengut. Atiku rasane lara, mripatku abang amarga mesthi ngempet nangis. Aku ngerasa apa sing tak pengini mesthi ora tau diolehi karo Bapakku. Aku lek iling kedadean iku mesthi kudu muring-muring ning Bapak. Aku janji jange yen duwe anak, aku ora bakal meksa kepengine anakku. Aku kudu bisa ngewenehi kebebasan kanggo anakku supaya dheweke ora getun padha kaya aku. 

Emotion: sad
Nesu-nesu karo petugas utowo pegawe sing ono neng ngarepe dheweke kui rasa penak banget. Atine awak dhewe paling ora ngeroso luwih lego bar dikuciwake karo pelayanan sing elek utowo acara sing ora sesuai karo harapan. Nanging, kui dudu tindakan sing apik. Awak dhewe sak yogyane iso ngedaleke emosi, senadyan lagi kuciwo kui. Soale, opo sing dilakoke kui mung sekedar tugas sing kudu dilakoni. Dheweke ora iso duwe penilaian opo kui tindakan sing bener opo ora. Dheweke mung manut opo sing dikongkon atasane. Dadi sak jane, rodo sio-sio, awak dhewe komplain kui, mung iso ngelegani ati ben puas wae. Pegawe kui mung iso ngiyani nanging ora iso ngerampungke masalahe dhewe.

Emotion: angry
Akeh wong wedi polahe sekarat, tapi sekarat iku artine ora kudu ate mati, tapi sekarat kenek diartekno koyok wong kepepet ngadepi urip. Nah perkoro-perkoro sing garai wong sekarat iku akeh ora mog penyakit tok, tapi yo kadang ono teko apese awak utowo kelakuane awak sing akhire dadekno wong iku maeng celoko terus dadekno sekarate awak contone nyetir sepeda montor ugal-ugalan terus akhire kecalakan sampek nemen. Terus polahe ngencek uwong akhire dikeroyok ambek uwong sing akhire dadekno wong iku maeng sampek setengah urip polahe saking nemene loro pas dikeroyok maeng. Terus sing paling ora kenek diadohe yoiku umure menungso dewe sing marakno sekarat.

Emotion: fear
Akhir taun 2022, ana berita babagan kecelakaan sepur teknis ning jalur kereta cepat Jakarta-Bandung. Kecelakaan kuwi kedadian ning tangal 12 Desember 2022 lan disekseni karo 18 wong sing lagi kerja. Korban sing seda ana wong 2 lan sing luka berat ana wong 5. Kecelakaan iki dadi kecelakaan kerja sing parah lan mbutuhake investigasi luwih adoh. Sing marai angel yaiku ukuran pemasang rel yaiku 50 kanthi 100 meter sing marai evakuasi ya rada mangan wektu. Amarga kedadian iki, akeh pekerja sing kena tabrak amarga kesalahan itungan mesin lan kecepetane. Kamangka, sing perlu diawasi yaiku proses kerja lan pemasangan rel sing ana iki.

Emotion: fear
Ana penggawean sing paling unik ning Terminal I Bandara Juanda ning Suarabaya, yaiku wong sing mandu toilet ben pengunjung ora salah mlebu toilet amarga jedhing ning terminal bandara iki panggonane ana ning pojok lan uga kadhang ora ketok. Profesi iki pancen marai wong kebantu nemen, apa maneh kanggo penumpang sing ana ning usia lanjut. Akeh wong sing salah mlebu marang njero toilet iki amarga papan tengeran iki ora katon saka adoh lan panggonane kedhuwuren. Kamangka, profesi iki uga diarani "penjaga gawang" amarga njagani wong sing nyasar. Ora mung jedhing, nanging uga wong sing nyasar yen arep budhal menyang terminal liyane. 

Emotion: shame
Pas ngeterno koncoku sing boroke iku ora waras nang dokter, tibake kire dokter jumbulno bocahe soale diarani kenek diabetes. Nah koncoku maeng yo jumbule megeilan soale awake iku asline biasa wae. Terus Karo doktere iku dianjurno ngadohi panganan koyok, roti, panganan sing teko tepung, daging sing ono gajihe karo kulite pitek, susu sing akeh lemake, panganan sing digoreng, ambek panganan-pangan sing ono gulone akeh. Nah anjurane dokter maeng iku kudu dituruti ben cepet waras utowo gulo darahe maeng nang medun. Nag gak ngunu yo bakal koyok ngunu terus. Iso-iso jarene doktere tambah nemen soale akeh wong sing kenek ngunuku iso mati.

Emotion: surprise
Harta karun iku gak mek kudu digali utowo digolek nang njero laut disik, tapi isok ditemukno nang ndi ae. Opo maneh nang Indonesia sing nduwe peninggalan kuno sing akeh banget dan onok nang ndi ae. Nek semisal awakmu nemu harta karun berupa peninggalan kuno mau, ojok sekali-kali mbok gowo moleh nek gak gelem kenek pidana. Soale seluruh pencarian karo penemuan harta karun iki dilindungi undang-undang, yaiku UU nomer 11 Tahun 2010 tentang Cagar Budaya. Timbanange digowo moleh, mending langsung dilaporno ae. Engkok instansi sing berwenang bakal ngelakoni kajian teko harta karun iku. Nek memenuhi kriteria, awakmu bakal entok kompensasi dan harta karun iku bakal diambil alih karo pemerintah daerah. Dadi awakmu nek nemu peninggalan kuno, langsung lapor ae, sopo eroh entok kompensasi kan ya.

Emotion: surprise
Salah siji alat sing pasti onok pas persiapan nguburno jenazah yaiku keranda. Keranda iku tempat usungan mayat bertutup. Fungsine keranda iku gawe nggowo jenazah utowo mayat teko rumah duka nang pemakaman. Onok akeh jenis bahan sing dinggo gawe keranda, tapi sing paling umum digawe iku teko bahan stainless. Alesane nganggo stainless iku soale kuat, tahan lama, gak gampang karaten, gampang diresikno, dan luwe murah timbang besi utowo aluminium. Biasane pas nggowo jenazah, keranda ditutupi karo kain werno ijo nang duwure. Kain iku mau fungsine gawe nutupi jenazah teko hal-hal sing gak diingino, koyok paparan sinar matahari, debu, dan liyan-liyane maneh.

Emotion: sad
Di antara tahun-tahun sing wes berlalu, tahun 2022 iki dinilai tahun paling menyedihkan gawe Indonesia. Tahun iki dinilai dadi tahun sing paling akeh terjadi bencana sejauh iki, terutama bencana alam. Yaopo igak, bencana alam bener-bener gak onok mandeke bahkan sampe detik iki. Pertama, gunung semeru erupsi maneh setelah bertahun-tahun gak onok opo-opo. Terus banjir bandang ndek daerah NTT sing sayange gak akeh wong eruh. Terus sing terus terjadi seminggu berturut-turut iki, gempa. Bener-bener semingguan iki ben dino onok gempa, bahkan ndek panggon sing gak tau ngalami gempa pun yo ngalami. Korban bencana alam pun tambah suwe tambah akeh dan berpotensi bakal terus bertambah. Iku opo’o tahun 2022 iki dadi tahun sing paling menyedihkan gawe Indonesia.

Emotion: sad
Jarene koncoku sing penggaweane dolanan media sosial, saiki akeh wong nag seneng polahe penghargaan iku koyok wong kerusupan, ramene ora bloko sampek tonggo-tonggone kebrebekan kabeh. Lah seneng seng koyok ngeneki jarene koncoku ora apik soale mesti garai tonggone mangkel terus mesti ono sing iri. Mangkane jarene koncoku ora opo-opo seneng oleh penghargaan tapi yo ojo digembor-gemborno koyok wong dodol jamu nag prapatan deso. Soale iso dadekno wong pikiran sing aneh-aneh ambek wong sing seneng oleh penghargaan maeng. Dadi nag oleh penghargaan cukup ambek roso seneng seng sak cukupe ae ben ora garai roso sing aneh-aneh teko nang uripmu terus dadekno roso seneng iku langsung ilang.

Emotion: happy
Nek awakmu wes kepentok ditolak ambek kampus endi ae bahkan sampe kampus swasta pun wes gak nompo mahasiswa maneh, gak onok pilihan liyane selain gap year dan nyoba tes melbu kuliah tahun ngarep. Selama setahun iku ojok digawe leyeh-leyeh ae, tapi isi dengan kegiatan sing bermanfaat. Onok akeh banget kegiatan sing isok mbok lakoni selama awakmu gap year. Siji, belajar sing luwe rajin cek pas tes melbu kuliah hasile isok luwe maksimal. Loro, melu kursus gawe maksimalno ilmu sing dibutuhno gawe tes. Telu, tekuni hobi sing wes gak tau mbok lakoni. Dan sek akeh maneh kegiatan bermanfaat sing isok mbok lakoni. Dadi awakmu gak bakalan nganggur tok, tapi selama setahun iku awakmu isok meningkatkan kualitas dirimu dewe.

Emotion: sad
Onok akeh pol jenise senjata api, salah sijine yaiku pistol. Pistol dewe onok akeh maceme, onok sing gede onok sing cilik. Terus onok sisan sing wes utuhan dan onok sisan sing isok dibongkar pasang. Salah siji pistol sing isok dibongkar pasang iku pistol rakitan. Pistol rakitan iki ukurane cilik dan ringkes. Nang njero pistol rakit iki biasane onok enem peluru. Nang Indonesia, pistol iki paling sering dinggo karo preman gawe begal soale regane sing relatif murah. Sak liyane iku, mergo bentuke sing cilik sisan, dadi luwe gampang gawe ditodongno nang korban dan cepet disimpen nang kantong sisan mbarine nodong iku mau. Tapi nganggo pistol rakitan iki sek dianggep ilegal, dadi nek konangan pasti kecekel polisi.

Emotion: fear
Aku nduwe pengalaman sing nggladak rai pol sih. Dan gawe sesama wong sing biasa nyanyi, pasti bakal setuju nek pengalamanku sing siji iki dadi pengalaman sing ngisin-ngisini. Aku iku seneng nyanyi, dan sering pol gawe melu perlombaan nyanyi. Koyok biasane, aku pemanasan vokal koyok opo sing dilakoni karo penyanyi pada umume. Tujuane iku ben suaraku gak pecah pas nyanyi nang panggung. Pas wes munggah panggung dan nyanyi, dadakno suaraku pecah. Sumpah, awakmu sing podo penyanyine pasti isok ngerasakno yaopo isine. Wes isin ngelakoni kesalahan, terus kesalahan iku didelok akeh uwong nang ngarep panggung. Rasane pasti pingin muter wektu dan ngelakoni pemanasan vokal sing luwe mateng maneh.

Emotion: shame
Mutahan iku termasuk barang sing ancene metu teko lambe sing sak liyane idu ambek iler, tapi bedone iku maeng yoiku nag sing jenenge mutahan iku maeng ambune luweh ora enak mergo iku termasuk barang sing ancene teko weteng sing wes ate dadi taek. Nah terus sak liyane ambune sing ora enak, yo wujute maeng yo mangkelno mergo koyok panganan sing wes ngiler alias wes mambu. Nah perkoro iki sing marakno nag ono wong sing masih masio sengojo ambek ora sengojo mesti jijik nang delok barang iki. Yo sing garai jijik yo wujute maeng sing marakno akeh wong mangkel mergo suger soale ambenu barang ora wangi ambek badeke glani.

Emotion: disgusted
Bagi sebagian uwong, KKN iku dadi salah siji pengalaman terbaik selama uripe. Alesane macem-macem, mulai teko nemu konco apik sampe ketemu karo jodohe. Tapi iku gak berlaku bagi aku. Justru KKN iku pengalaman paling buruk sing tau terjadi nang uripku. Makane pas moleh teko KKN, rasane iku isok bahagia banget. Rasane iku koyok awakmu akhire lepas teko kendang buaya sing terus-terusan nyikso awakmu. Pas packing ae aku sing paling semangat dewe. Pas perjalanan moleh teko deso KKN, aku gak isok leren mesem saking senenge. Aku wes gak sabar gawe istirahat dengan tenang nang kosan dan mangan panganan senenganku sing gak onok nang panggon KKN. Dan iku kabeh langsung tak turuti pas aku nginjak kaki nang kamar kosan.

Emotion: happy
India iku dadi salah siji negara sing perkembangan ekonomi ambek teknologine mulai berkembang bebas. Tapi kenyataane, kondisi nang negarane dewe iku berbanding kuwalik. India iki nduwe julukan dadi negara terkemproh sak dunyo. Hal iku mergo masyarakate sing nduwe sifat kemproh terus rusuh pol. Hal iku sisan sing marakno ngaruh nang keresikan panganan nang India. Wes gak asing rasane pas krungu nek panganan sing dimasak nang India iku gak diproses secara resik. Bahkan sek akeh wong-wong dodolan iku sing nganggo benda-benda bekas sing marakno panganan iku dadi terkontaminasi dan maleh ketok rusuh dan gak sehat. Terutama panganan sing onok nang pinggin dalanan nang India, wes temenan gak terjamin keresikane.

Emotion: disgusted
Wing iko aku jajal ning dhokter gigi kanggo ngelakoni scalling utawa ngeresiki karang sing ana ing untu. Dhokter gigi iki ana ing klinik gigi Bfresh. Klinik iki wis sumebar ana ing pirang-pirang dhaerah sing ana ing Jawa Wetan kayata Sidoarjo, Surabaya, lan Gresik. Kanggo nindakake scalling untuk, aku mung kudu bayar 150 ewu amarga lagi ana promo. Dhokter sing nindak aku uga sabar pol lan apik-apik, ora ana dhokter sing ngamukan lan ora sabaran nalika proses scalling iki. Kanggo golek kliki iki ya wes gampang banget amarga cabange akeh banget. Ning klinik iki uga ora mung kanggo scalling wae, akeh tindakan sing bisa dilakoni ing kene kayata nambal untu, mager untu, lan liyane. Kanggo sapa wae sing ana permasalahan karo untu, ayo jajal ning Bfresh ya!

Emotion: sad
Nanik iku kepingin pol gawe kuliah S2 nang Korea. Salah siji syarat gawe isok daftar beasiswa yaiku kudu nduwe sertifikat IELTS. Eroh nek rego tes e iku larang dan ujian e iku jauh luwe angel timbang TOEFL, Nanik dadi ngubah kebiasaan e. Sing biasane de’e jajan terus, kabeh duit e iku ditabung ben isok melu tes IELTS. Terus sing biasane sinaune iku biasa ae, dadi luwe rajin pindo. Pokoke de’e iku ngusahakno ben de’e isok tes dan isok ngentokno nilai sing duwur sesuai persyaratan beasiswa iku mau. Pas tes, de’e isok nggarap dengan lancar. Terus pas pengumuman, hasil tes e iku duwur pol dan iku marakno Nanik bahagia pol. Kabeh pengorbanan e iku terbayarno kabeh rasane.

Emotion: happy
Buah sing bosok kuwi pancen nggilani lan ambune bisa nyebar ning kabeh ruangan. Ambu buah bosok iki bisa nekakake laler lan uga kewan sing uga ngganggu. Buah-buahan iki bisa ditemokake ning pasar lan uga ning omah. Banjur buah-buahan iki, yen dimenengake suwe-suwe bisa garing lan ilang ambune. Buah iki sajane bisa dimanfaatke dadi macem-macem kaya dadi pupuk cair. Buah sing bosok iki bisa dilebokake toples sing wis diisi banyu beras. Ora mung buah, nanging uga panganan sisa. Pupuk cair kuwi bisa dipanen ning minggu ketelu. Ning negara liya, buah iki bisa dadi pakan babi amarga babi iki seneng banget buah sing wis bosok. 

Emotion: disgusted
Ning tradisi Jawa islam, ana rangkaian upacara kirim dunga kanggo mengeti sedane keluwarga. Upacara iki kirim dunga utawa tahlilan. Ning itungan kalender, kaping pisan, ana slametan dina pertama kanthi pitung dinane. Kaping pindho, ana slametan patang puluhan utawa patang puluh dina. Kaping telu ana slametan nyatus utawa satus dina wiwit dina sedane. Kaping papat, ana slametan pendhak utawa pendhak sing diadakake saban taun kanthi slametan terakhir ning dina kesewu. Slametan-slametan iki diadakake karo ngundang tangga-tangga ben bisa ndungakake utawa ngeraketake silaturrahmi karo keluwarga lan anak putune wong kang seda. Uga biyasane yen ana bencana, upacara kirim dunga iki dilaksanakake ning panggon sing luwih umum kaya masjid utawa lapangan. 

Emotion: sad
Kecelakaan iku isok kedaden nang ndi ae dan kapan ae, gak onok sing isok mrediksi. Pertolongan pertama iku dibutuhno banget gawe bantu korban kecelakaan cek isok bertahan dan nyegah resiko kondisi sing luwe nemen. Iki langkah pertolongan pertama nang kecelakaan kerja sing isok dilakoni. Siji, amati ambek waspadai kondisi lingkungan. Tujuane gawe ngetahui penyebab kecelakaan dan langkah opo sing bakal dilakoni selanjute. Loro, cek tingkat kesadaran korban. Nek gak onok indikasi luka abot, periksa tingkat kesadaran korban dengan nepuk-nepuk pundake. Telu, periksa pernapasan ambek kondisi luka korban. Cedekno jari nang lubang irung gawe merikso korban sek ambekan ta gak. Perikso sisan onok pendarah utowo yaopo kondisi luka korban. Papat, kompresi dada. Tujuane gawe ngewangi korban ben isok luwe gampang ambekan. Limo, perikso kondisi luka. Nek onok luka, segera obati ben gak kedaden pendarahan sing luwe nemen. Lakoni iku kabeh sampe tenaga medis teko nang TKP.

Emotion: fear